रिलायंस की सालाना आम बैठक में Jio Phone 2 को लॉन्च किया गया। यह फीचर फोन बीते साल जुलाई में लॉन्च किए गए Jio Phone का अपग्रेड है। नए फोन को डिजाइन और स्पेसिफिकेशन के लिहाज से अपग्रेड किया गया है। जियो फोन 2 फीचर फोन में भी WhatsApp, Facebook और YouTube जैसे लोकप्रिय ऐप भी काम करेंगे। ये ऐप 15 अगस्त से सभी जियो फोन यूज़र के लिए भी उपलब्ध होंगे। Jio Phone 2 का डिज़ाइन ब्लैकबेरी से काफी प्रेरित लगता है। इसमें क्वर्टी कीपैड दिया गया है। बताया गया है कि मार्केट में जियो फोन और जियो फोन 2 एक साथ बिकते रहेंगे।